CELEX: 32004D0700
Language: da
Date: 2004-10-13 00:00:00
Title: 2004/700/EF:Kommissionens beslutning af 13. oktober 2004 om ændring af beslutning 2004/280/EF om overgangsforanstaltninger vedrørende markedsføring af visse animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (meddelt under nummer K(2004) 3729)EØS-relevant tekst.

19.10.2004   
            
            
               DA
            
            
               Den Europæiske Unions Tidende
            
            
               L 318/21
            
         
      KOMMISSIONENS BESLUTNING
   
   af 13. oktober 2004
   om ændring af beslutning 2004/280/EF om overgangsforanstaltninger vedrørende markedsføring af visse animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet
   (meddelt under nummer K(2004) 3729)
   (EØS-relevant tekst)
   (2004/700/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 42, og
   ud fra følgende betragtninger:
   
               (1)
            
            
               Fra den 1. maj 2004 har animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (»de nye medlemsstater«) skullet markedsføres i overensstemmelse med de relevante EF-bestemmelser, navnlig vedrørende virksomheders struktur, hygiejne på virksomhederne samt kontrol og sundhedsmærkning af produkterne.
            
         
               (2)
            
            
               Nogle af de animalske produkter, der er fremstillet i de nye medlemsstater før tiltrædelsesdatoen, befandt sig på lager på dette tidspunkt. Det er imidlertid ikke sikkert, at de pågældende animalske produkter overholder alle Fællesskabets veterinærkrav.
            
         
               (3)
            
            
               Kommissionens beslutning 2004/280/EF af 19. marts 2004 om overgangsforanstaltninger vedrørende markedsføring af visse animalske produkter fremstillet i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (1) trådte i kraft den 1. maj 2004.
            
         
               (4)
            
            
               I henhold til beslutning 2004/280/EF kan de i beslutningen omhandlede produkter markedsføres indtil den 31. december 2004 i den nye medlemsstat, hvor produkterne har oprindelse, forudsat at de er påført det nationale mærke, der var foreskrevet i den pågældende nye medlemsstat før den 1. maj 2004 for animalske produkter egnet til konsum.
            
         
               (5)
            
            
               I henhold til beslutning 2004/280/EF er handel med de i beslutningen omhandlede produkter, som er fremstillet på virksomheder, der har tilladelse til at eksportere til Fællesskabet, tilladt indtil den 31. august 2004.
            
         
               (6)
            
            
               I henhold til beslutning 2004/280/EF kan beholdninger af fortrykt paknings- og emballeringsmateriale og etiketter, som er påført det mærke, der var foreskrevet i de nye medlemsstater før den 1. maj 2004 for animalske produkter egnet til konsum, anvendes indtil den 31. december 2004 til markedsføring indenlands, jf. beslutningen.
            
         
               (7)
            
            
               Tjekkiet, Ungarn og Polen har meddelt, at visse langtidsholdbare animalske produkter, der ikke udgør en risiko for forbrugerne, stadig befinder sig på lager og ikke vil blive solgt før den 31. december 2004. Fristerne i beslutning 2004/280/EF bør derfor forlænges.
            
         
               (8)
            
            
               Den 15. juli 2004 blev Den Stående Komité for Fødevarekæden og Dyresundhed hørt, og ingen af medlemsstaterne var imod en eventuel forlængelse af fristerne i beslutning 2004/280/EF.
            
         
               (9)
            
            
               Beslutning 2004/280/EF bør derfor ændres i overensstemmelse hermed.
            
         
               (10)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Beslutning 2004/280/EF ændres således:
   
               a)
            
            
               I artikel 2, stk. 1, ændres datoen »31. december 2004« til »30. april 2005«.
            
         
               b)
            
            
               I artikel 3, indledningen, ændres datoen »31. august 2004« til »30. april 2005«.
            
         
               c)
            
            
               I artikel 4 ændres datoen »31. december 2004« til »30. april 2005«.
            
         Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 13. oktober 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EUT L 87 af 25.3.2004, s. 60.